Diari Oficial de la Generalitat Valenciana


Sumari del DOGV 6130, del 26-10-2009 (2009/12560)

ORDRE de 21 d'octubre de 2009, de la Conselleria d'Indústria, Comerç i Innovació, per la qual es regulen els preus públics per la venda de determinades publicacions.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/10/21/(1)/dof/vci/html**

### Dades del document

Número de DOGV
:   6130

Data del DOGV
:   26-10-2009

Secció del DOGV
:   I. DISPOSICIONS GENERALS

Número del document
:   2009/12932


Data del document
:   21-10-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Correcció d'errades

 Descriptors 

:   * Conselleria Indústria, Comerç i Innovació
    * publicació
    * legislació
    * preu autoritzat
    * llista de preus

ORDRE de 21 d'octubre de 2009, de la Conselleria d'Indústria, Comerç i Innovació, per la qual es regulen els preus públics per la venda de determinades publicacions. [2009/12172]  
El Decret 73/1991, de 13 de maig, del Consell de la Generalitat Valenciana, establix el règim general aplicable als preus públics de la Generalitat Valenciana, així com el procediment de fixació i aprovació de les seues quanties.  
Per la seua banda, els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, establixen la relació de béns, servicis i activitats susceptibles de ser retribuïts mitjançant preus públics, entre els quals es troba la venda de publicacions de cada conselleria.  
Per tot això, de conformitat amb el que s'ha establit en l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i en l'article 3.2 del Decret 73/1991, del Consell, després de l'elaboració prèvia de la memòria economicofinancera de la qual es desprén que els preus proposats cobrixen el cost del lliurament de béns que amb estos es remunera, i a la vista de l'informe favorable de la Direcció General de Tributs de la Conselleria d'Economia, Hisenda i Ocupació,  
ORDENE  
Article 1. Objecte  
La present ordre té per objecte la regulació del règim jurídic aplicable als preus públics que ha de percebre la Conselleria d'Indústria, Comerç i Innovació per la venda de les publicacions que s'especifiquen en l'article 4 d'esta ordre.  
Article 2. Pressupost de pagament  
Constituïx el pressupost de pagament dels preus públics objecte de la present ordre l'adquisició mitjançant preu públic de les publicacions a què fa referència l'article anterior.  
Article 3. Obligats al pagament  
Són subjectes obligats al pagament dels preus públics regulats en la present ordre els adquirents de les publicacions a què fa referència l'article següent.  
Article 4. Quanties  
1. Els preus públics objecte de la present ordre s'exigiran de conformitat amb el que s'ha disposat en el quadre següent:  
Publicació Preu unitari (euros)  
   
- Estudi de les empreses familiars de la   
província d'Alacant 12,00 €  
- Fenicis: manual del bon comerciant 18,00 €  
- Tecnologies de futur per a la Comunitat Valenciana:   
una anàlisi de prospectiva tecnologicoindustrial 22,00 €  
- Estatut de Consumidors i Usuaris (6ª edició) 15,00 €  
- La responsabilitat de l'empresa: relacions entre   
la performance social, financera i borsària 15,00 €  
2. Als preus públics a què fa referència l'apartat anterior s'aplicarà el tipus de l'Impost sobre el Valor Afegit vigent en el moment d'efectuar-se la venda de les publicacions.  
Article 5. Exigibilitat i pagament  
L'obligació del pagament dels preus públics regulats en la present ordre naixerà quan s'adquirisquen les publicacions a que fa referència l'article anterior. No obstant això, en el supòsit de comandes per correu, telefòniques o a través de qualssevol altres mitjans de comunicació, el preu s'exigirà per anticipat quan es formule la corresponent sol·licitud, per a la qual cosa es requerirà acreditar el pagament anticipat al lliurament de les publicacions.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 21 d'octubre de 2009  
El conseller d'Indústria, Comerç i Innovació i   
vicepresident primer del Consell,  
VICENTE RAMBLA MOMPLET


Còpia Permalink ELI